انسان حقلرنی سقلش خلق آرا تشکیلاتی افغان حکومتنی اویلریدن قاچگنلری اوچون قملگن خاتین-قیزلرنی زودلیک بیلن آزاد ایتیشگه چقیرگن.خلق آرا تشکیلاتنینگ بو خصوصده گی بیاناتیگه قرلسه، افغانستانده حبسده سقلب توریلگن ٧٠٠ نفرخاتین –قیزدن ٧٠فیصدی خودی شو سبب طفیلی حبسگه آلینیشگن.اولردن قریب برچه سی نینگ اوز عایله لرینی ترک ایتیشلریگه محبوری نکاح و عایله ده کی زوروانلیک حاللری سبب بولگنی ایتله دی . اوتگن یکشنبه کونی افغانستان لیک مسئوللر بو ایش نینگ ینگلیش ایکنینی ایتیب چیقیشگندی.خلق آرا تشکیلات، ینه شونینگ دیک ، افغان حکومتنی قماقخانه دن چیققن و عایله سی نینگ نامیگه داغ توشیرگنینی ایتگن یقین لری نینگ اولدیرلیشی خوفی آستیده بولگن خاتین-قیزلرنینگ یگانه بارر جای بولمیش مخصوص باش پناه لرده گی شرط-شرایطلرنی یخشیلشگه هم اونده گن.
عینی دمده افغانستان شمال شرقیده کی بدخشان ولایتده جنسی زورلنگن قیزلرنی زنا قیلیشده عیبلب ، حبسگه آلیش حاللری آرتیب باره یاتگنیگه عاید شکایت لر هم یوزگه چیقماقده . افغانستان مستقل انسان حقلرینی سقلش کمیسیون نینگ محلده گی وکیلی هم اوشبو حادثه لرنی تصدیق لبب ، خاتین –قیز حقلرینی پایمال ایتلیشی حاللری نینگ آرتیب باره یاتگنیده زوزمند کیشلرنی عیبله گن .بدخشانگه سفری دوامیده بو کبی جبردیده عیاللر بیلن صحبت لشیشگه موفق بولگن همکارمیز فضل احمد یلغوز به تفصیل راق حکایه قیله دی .
azb_Arab pes_Arab